
Medžuslovjansky HAJKU kalendar
JANUAR
Škrabu iz avta led. 
Běly sněg padaje 
na tvrdu zemju.

FEBRUAR
Pod oblakami 
ukryty život čekaje 
na konec zimy.

MAREC
Za oknom doždi. 
Hladna voda mi teče 
rovno do duše.

APRIL
Sečemo travu. 
Ostry nož rěže grla
živučim steblam.

MAJ
Pijemo pivo. 
Snivajuči o lětu 
pod čistym nebom.

JUN
Iduče v školu, 
děti počujut duha 
od budučih dnjev.

JUL
Na běloj plaži, 
morjska voda laskaje 
teple kameny.

AVGUST
Rabota v lěsu. 
Rězano drěvo leži, 
jest ješče svěži.

SEPTEMBER
Plody sut zrěle. 
Jedra iz njih iskajut put 
do srdca zemje.

OKTOBER
Idemo v teatr. 
Posmotriti do světa 
pod makijažom.

NOVEMBER
Gori mi svěča. 
Plamenj slabo skvrči 
na tihom grobu.

DECEMBER
Sopnute ruky. 
Iznenada slyšim zvon, 
ktory jest v mně.


